HU Az Európai Unió Hivatalos Lapja C 155/3

Tagállami összefoglaló adatok a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló 1857/2006/EK bizottsági rendelet alapján nyújtott állami támogatásokról

2010/C 155/03

Támogatás sz.: XA 48/10

Tagállam: Spanyolország

Régió: Comunitat Valenciana

A támogatási program megnevezése vagy az egyedi támogatásban részesülő vállalkozás neve: Intercoop-Frutos Secos

Jogalap: Resolución del expediente acogido a la línea «programas intersectoriales en materia de atributos y valores de la calidad agroalimentaria».

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 60 888,00 EUR

Maximális támogatási intenzitás: 100 %

Végrehajtás időpontja: Attól a naptól kezdődően, hogy az Európai Bizottság Mezőgazdasági és Vidékfejlesztési Főigazgatóságának internetes oldalain közzétették a mentességi kérelem jegyzékszámát.

A program, illetve az egyedi támogatás nyújtásának időtartama: 2010 decemberéig.

A támogatás célja:

— szakmai napok és konferenciák szervezése Valencia autonóm körzet minőségi agrár-élelmiszeripari termékeinek jellemzőiről és értékeiről,

— tudományos ismeretterjesztés az új termékek fejlesztésében alkalmazott olajos magvak értékeire és jellemzőire vonatkozó tanulmányok és tájékoztató anyagok útján, különös tekintettel a Marcona típusú mandulára,

— az agrár-élelmiszeripari termékek forgalmazásának javítása tájékoztatás, promóció és ismeretterjesztés útján, részint a minőség, részint az olajos magvak kedvező egészségi tulajdonságainak hangsúlyozásával,

— ismeretterjesztő napok tanulók és hallgatók számára, kiskereskedelmi üzletekben szervezett promóciók.

A fenti tevékenységek a 2006. december 15-i 1857/2006/EK bizottsági rendelet 14. és 15. cikkében szerepelnek.

Érintett ágazat(ok): Valencia autonóm körzet agrár-élelmiszeripari kis- és középvállalkozásai.

A támogatást nyújtó hatóság neve és címe:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internetcím: http://www.agricultura.gva.es/especiales/ayudas_agrarias/pdf/intercoop%20frutos%20secos2010.pdf

Egyéb információ: —

La Directora General de Comercialización Marta VALSANGIACOMO GIL

Támogatás sz.: XA 50/10

Tagállam: Spanyolország

Régió: Comunitat Valenciana

A támogatási program megnevezése vagy az egyedi támogatásban részesülő vállalkozás neve: Asociación profesional de flores, plantas y tecnología hortícola de la C.V.

Jogalap: Resolución del expediente acogido a la línea «programas intersectoriales en materia de atributos y valores de la calidad agroalimentaria».

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 38 460,00 EUR

Maximális támogatási intenzitás: 100 %

Végrehajtás időpontja: Attól a naptól kezdődően, hogy az Európai Bizottság Mezőgazdasági és Vidékfejlesztési Főigazgatóságának internetes oldalain közzétették a mentességi kérelem jegyzékszámát.

A program, illetve az egyedi támogatás nyújtásának időtartama: 2010 decemberéig.

A támogatás célja: Szakmai vásárokon való részvétel (IPM-Essen; Salon du Végétal, Angers; Flormart; Iberflora), szakembercsere mindkét irányban a vállalkozások közötti tudásmegosztás céljából.

A fenti tevékenységek a 2006. december 15-i 1857/2006/EK bizottsági rendelet 15. cikkében szerepelnek.

Érintett ágazat(ok): Valencia autonóm körzet agrár-élelmiszeripari kis- és középvállalkozásai.

A támogatást nyújtó hatóság neve és címe:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internetcím: http://www.agricultura.gva.es/especiales/ayudas_agrarias/pdf/flores%20y%20plantas2010.pdf

Egyéb információ: —

La Directora General de Comercialización Marta VALSANGIACOMO GIL

Támogatás sz.: XA 51/10

Tagállam: Egyesült Királyság

Régió: Northern Ireland

A támogatási program megnevezése vagy az egyedi támogatásban részesülő vállalkozás neve: The Northern Ireland Regional Food Programme 2010

Jogalap: Agriculture Act (Northern Ireland) 1949

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A program teljes költségvetése 900 000 GBP, amit három év alatt kell folyósítani.

Maximális támogatási intenzitás: A támogatás maximális intenzitása 100 % minden pályázható költség tekintetében.

Végrehajtás időpontja:

A program, illetve az egyedi támogatás nyújtásának időtartama: 2010. április 1-jétől 3 éven keresztül

A támogatás célja: 15. cikk: Technikai segítségnyújtás az agrárszektorban.

Megjegyzés: A 15. cikk alapján támogatott vásárokon és kiállításokon való részvételükön keresztül a feldolgozók némi marketingtámogatást szerezhetnek. Ebben az esetben a támogatás a Bizottság 2006. december 15-i 1998/2006/EK rendeletének megfelelően alakul (de minimis támogatások).

Érintett ágazat(ok): Észak-Írország minden, elsődleges mezőgazdasági termelésben érintett ágazata.

A támogatást nyújtó hatóság neve és címe:

Department of Agriculture and Rural Development Room 516A Dundonald House Upper Newtownards Road Belfast BT4 3SB Northern Ireland UNITED KINGDOM

Internetcím: http://www.dardni.gov.uk/index/publications/pubs-dard-grants-and-funding/nirfp_2010-11.htm

Egyéb információ: —

Támogatás sz.: XA 53/10

Tagállam: Írország

Régió: —

A támogatási program megnevezése vagy az egyedi támogatásban részesülő vállalkozás neve: Aid Scheme for Potato and Vegetable Crops damaged by Frost in January 2010

Jogalap: Az uniós állami támogatásokra vonatkozó csoportmentesség a 2006. december 15-i 1857/2006/EK bizottsági rendelet 11. cikkének keretében valósul meg

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A támogatás kifizetése egy összegben történik azon burgonya- és zöldségtermelők részére, akik bizonyítani tudják a 2010. januári fagyok okozta jelentős károkat. A teljes költségvetés maximum 10 millió EUR-ban lesz megállapítva, és a kifizetések, valamint a program véglegesítése 2010 decemberéig várható.

Maximális támogatási intenzitás: Az 1857/2006/EK rendelet 11. cikke (6) bekezdésének megfelelően a támogatás maximális intenzitása 80 % (90 % a kedvezőtlen helyzetű térségekben). A támogatás intenzitását 50 %-kal csökkenteni kell azonban azon mezőgazdasági termelők esetében, akik nem kötöttek biztosítást az 1857/2006/EK rendelet 11. cikke (8) bekezdése rendelkezésének megfelelően. Előreláthatóan majdnem minden, ha nem az összes igénylő érintett lehet ezzel a rendelkezéssel kapcsolatban, mivel az ír körülmények között az ilyen biztosítás kötése meglehetősen ritka.

Azok a költségek, amelyek nem közvetlenül a kedvezőtlen időjárási jelenségnek tudhatók be, a 11. cikk (3) bekezdésének b) pontja alapján nem téríthetők meg jelen program részeként.

Végrehajtás időpontja: Előreláthatóan a kifizetések 2010 májusában kezdődnek majd meg (amikor a kérelmezőknél végzett helyszíni vizsgálatok befejeződtek).

A program, illetve az egyedi támogatás nyújtásának időtartama: A tervek szerint a gazdák/termelők egy összegben kapják meg a kifizetéseket, és 2010 decemberéig minden kérelem feldolgozásra kerül.

A támogatás célja: A támogatás célja, hogy kárpótlást nyújtson azokért a károkért, amelyek a 2010. januári komoly fagyok során keletkeztek a burgonya- és zöldségtermesztőknél. A támogatást közvetlenül azok a gazdák/termelők kapják, akik az 1857/2006/EK rendeletben, és különösen annak 2. cikke (8) bekezdésében meghatározott feltételeket teljes mértékben teljesítik, vagyis akiknek a fagy a szokásos (a rendeletben meghatározott) éves termés több mint 30 %-át elpusztította.

A 11. cikk (7) bekezdésének megfelelően a rendkívül hideg időjárást az ír hatóságok hivatalosan is természeti csapásnak nyilvánították.

Érintett ágazat(ok): Burgonya- és zöldség-, vagyis burgonya-, sárgarépa-, karórépa-, káposzta-, brokkoli-, karfiol, zeller-, kelbimbó-, póréhagyma-, saláta-, hagyma- és fűszertermelők.

A támogatást nyújtó hatóság neve és címe:

Department of Agriculture Fisheries and Food Crop Production & Safety Backweston Administrative Building Backweston Celbridge Co. Kildare IRELAND

Internetcím: http://www.agriculture.gov.ie/farmerschemespayments/otherfarmersschemes/aidschemeforcropsdamagedbyfrost/

Egyéb információ: http://www.met.ie/climate/monthly_summarys/jan10.pdf